মানবাধিকার সংগঠনের প্রতিনিধিরা তাদের বক্তব্যে শহিদুল আলমের মুক্তি দাবির পাশাপাশি বিতর্কিত তথ্য প্রযুক্তি আইনে আটক সব বন্দীর মুক্তি দাবি করেন। তাঁরা বাংলাদেশ সরকারের প্রতি দেশের সব নাগরিকের স্বাধীন মত প্রকাশের অধিকার সমুন্নত রাখার জোর আহ্বান জানান। বক্তারা বলেন, কেবল সরকারের সমালোচনা করার কারণে শহিদুল আলমকে কারাবন্দী করার ঘটনা মানবাধিকারের চরম লঙ্ঘন। এটা সভ্য সমাজে অগ্রহণযোগ্য।